Latvijas Republikas Daugavpils pilsētas pašvaldība

reģ.Nr. 90000077325

Krišjāņa Valdemāra iela 1, Daugavpils, LV-5401

**Pārskats par būvniecības ieceres**

**„BIOLOĢISKI NOĀRDĀMO ATKRITUMU PĀRSTRĀDES IEKĀRTU UN KOMPOSTĒŠANAS LAUKUMA IZVEIDE BLĀZMAS IELAS RAJONĀ,**

**ZEMES VIENĪBĀ AR KADASTRA APZĪMĒJUMU 0500 017 1801” DAUGAVPILĪ”**

**publiskās apspriešanas rezultātiem**

2021.gada 10.novembrī Daugavpilī

Būvniecības ieceres **„BIOLOĢISKI NOĀRDĀMO ATKRITUMU PĀRSTRĀDES IEKĀRTU UN KOMPOSTĒŠANAS LAUKUMA IZVEIDE BLĀZMAS IELAS RAJONĀ, ZEMES VIENĪBĀ AR KADASTRA APZĪMĒJUMU 0500 017 1801, DAUGAVPILĪ”** (turpmāk būvniecības iecere) publiskās apspriešanas procedūra notika laika posmā no 2021.gada 12.oktobra līdz 2021.gada 9.novembrim, atbilstoši 2014.gada 28.oktobra Ministru kabineta noteikumu Nr.671 „Būvniecības ieceres publiskās apspriešanas kārtība” (turpmāk Noteikumi) prasībām.

2021.gada 27.augustā Daugavpils pilsētas pašvaldības iestāde „Komunālās saimniecības pārvalde” (turpmāk DPPI KSP) Daugavpils pilsētas pašvaldības (turpmāk DPP) Pilsētplānošanas un būvniecības departamenta (turpmāk Departaments) būvvaldei Būvniecības informācijas sistēmā iesniedza būvniecības ieceres iesniegumu (Nr.BIS-BV-1.2-2021-886) un būvprojektu (Nr.BIS-BV-7.2-2021-48382).

Saskaņā ar Būvniecības likuma 14.panta trešās daļas 1.punktu un piekto daļu, izskatot būvniecības ieceres iesniegumu, būvvalde atkarībā no būvniecības ieceres veida lemj par būvatļaujas izdošanu, atteikumu izdot būvatļauju vai būvniecības ieceres publisku apspriešanu. Ja blakus dzīvojamai vai publiskai apbūvei ir ierosināta tāda objekta būvniecība, kura var radīt būtisku ietekmi (smaku, troksni, vibrāciju vai cita veida piesārņojumu), bet kurai nav piemērots ietekmes uz vidi novērtējums, būvvalde nodrošina būvniecības ieceres publisku apspriešanu un tikai pēc tam pieņem lēmumu par ierosinātā objekta būvniecības ieceri.

Pamatojoties uz Būvniecības likuma 14.panta piekto daļu, Noteikumu 2., 5., 6., 8., 9., 10., 11.punktiem, Departamenta būvvalde ar 2021.gada 1.septembra lēmumu Nr.3-15/570 (Būvniecības informācijas sistēmas Nr.BIS-BV-5.2-2021-19) nolemj: piemērot būvniecības iecerei publiskās apspriešanas procedūru.

Departamenta būvvalde izvērtējusi būvniecības ierosinātāja iesniegto dokumentu, informācijas un materiālu atbilstību Noteikumu prasībām, ir konstatējusi, ka tie atbilst Noteikumu prasībām, un ir pamats pieņemt lēmumu par būvniecības ieceres publiskas apspriešanas uzsākšanu.

Pamatojoties uz likuma “Par pašvaldībām” 15.panta pirmās daļas 14.punktu, Būvniecības likuma 14.panta piekto daļu, Noteikumu 12.punktu, Departamenta būvvalde ar 2021.gada 7.oktobra lēmumu Nr.3-15/661 (Būvniecības informācijas sistēmas Nr.BIS-BV-5.3-2021-14) nolemj:

1. Uzsākt būvniecības ieceres publiskas apspriešanas procedūru.
2. Noteikt publiskas apspriešanas procedūrai sekojošus termiņus:
	1. Procedūras termiņš – no 2021.gada 12.oktobra līdz 2021.gada 9.novembrim.
	2. Prezentācijas pasākums – 2021.gada 29.oktobrī plkst. 17.00 Zoom platformā.

 Informācija par būvniecības ieceri un būvniecības ieceres publiskās apspriešanas procedūras

 uzsākšanu un norises kārtību tika izvietota:

* DPP tīmekļa vietnē [www.daugavpils.lv](http://www.daugavpils.lv)
* sadaļā “Ziņas” 11.10.2021., 28.10.2021.,
* sadaļā „Publiskā/sabiedriskā apspriešana”, 11.10.2021.,
* būvniecības informācijas sistēmā,
* DPP telpās, Krišjāņa Valdemāra ielā 1, Daugavpilī,
* DPP Departamenta telpās Raiņa ielā 28, Daugavpilī,
* būvniecības ieceres teritorijā izvietota būvtāfele.
* Ar atsauci uz DPP interneta mājas lapu, informāciju atspoguļoja Daugavpils pilsētas interneta portāli, proti,
* [www.gorod.lv](http://www.gorod.lv) 28.10.2021.,
* [www.nasha.lv](http://www.nasha.lv) 28.10.2021.

BŪVNIECĪBAS IECERES APRAKSTS

Bioloģiski noārdāmo atkritumu pārstrādes iekārtu un kompostēšanas iekārtu un kompostēšanas laukuma ierīkošana ietver sekojošu infrastruktūras elementu izveidi:

1. Iekšējie ceļi un laukumi – ar asfaltbetona segumu, transporta līdzekļu kustības noturībai;
2. Kompostēšanas apcirkņi – dzelzsbetona konstrukcijas apcirkņi, plāna izmērs ~ 10 x 5 m, viena apcirkņa ietilpība ~ 150 m3, apcirkņa grīdā tiks iebūvēti aerācijas gaisa padeves un filtrāta savākšanas kanāli, nepieciešamo apcirkņu skaitu nosaka kompostēšanas cikla ilgums un kompostējamo BNA plūsmas nevienmērība. Pieņemot, ka kompostēšanas cikls apcirkņos ilgst 2 mēnešus un ~70% BNA tiek nogādāti laukumā rudens mēnešos, nepieciešamais apcirkņu skaits ir 3 gab.;
3. Sagatavotā komposta uzglabāšanas un sijāšanas zona - ar asfaltbetona segumu, tiks izbūvēta lietus ūdens savākšanas sistēma;
4. Garāža – tehnikas novietne: tiks izbūvēta kompostēšanas laukuma apsaimniekošanas tehnikas uzglabāšanai;
5. Sadzīves ēka (konteinertipa) apkalpojošajam personālam. Ēkas plāna izmēri ~ 3x6m, kopējā platība ~18 m2. Ēkas tips – vienstāvu, konteinertipa. Ēkā paredzēts izveidot ģērbtuves, dušas, tualetes un atpūtas telpas apkalpojošajam personālam, ēkai tiks pieslēgtas visas nepieciešamās inženierkomunikācijas, kā apkure – elektrosildītāji;
6. Inženierkomunikācijas – elektroapgāde.  Elektroapgāde tiks nodrošināta, izbūvējot pieslēgumu augstsprieguma tīklam;
7. Inženierkomunikācijas – ūdensapgāde. Komposta mitrināšanai ūdensapgāde nav nepieciešama, jo šim mērķim tiks izmantots recirkulētais savāktais un uzkrātais nokrišņu ūdens;
8. Inženierkomunikācijas – kanalizācijas sistēma.  Kanalizācijas sistēmas vajadzībām objektā tiks izbūvētas sertificētas bioloģiskās kanalizācijas iekārtas;
9. Labiekārtošana - teritorijas apgaismojums un iežogojums. Visa kompostēšanas laukuma teritorija pa perimetru tiks iežogota ar metāla stiepļu žogu (2m augstu), nepieciešamības gadījumā paredzēta papildus koku stādījumu ierīkošana. Teritorijā tiks ierīkots zonu ārējais apgaismojums.

APTAUJAS LAPĀS PAUSTO VIEDOKĻU APKOPOJUMS

Publiskās apspriešanas laikā no 2021.gada 12.oktobra līdz 2021.gada 9.novembrim par būvniecības ieceri saņemtas 17 (septiņpadsmit) aptaujas lapas.

*Veicot aptaujas lapu* ***kvantitatīvo*** *analīzi secināts sekojošais:*

* 17 respondenti ir fiziskas personas,
* 1 aptaujas lapa aizpildīta neatbilstoši Noteikumu prasībām,
* 17 aptaujas lapās būvniecības iecere atzīmēta kā atbalstāma.

*Veicot aptaujas lapu* ***kvalitatīvo*** *analīzi secināts sekojošais:*

***Būvniecības ieceres atbalstīšanas iemesli prioritārā kārtībā:***

* veicinās atkritumu vairākkārtēju izmantošanu,
* samazinās apglabāto atkritumu apjomu, radot pozitīvu ietekmi uz vidi,
* dos iespēju pilsētas iedzīvotajiem videi draudzīgā veidā atbrīvoties no bioloģiskajiem zaļajiem atkritumiem,
* infrastruktūras izveide sakārtos un samazināsies šobrīd esošo haotisko savākšanas procesu,
* tiks sakārtota atkritumu apsaimniekošanas joma attiecībā uz bioloģiski noārdāmo atkritumu savākšanas procesu un turpmāko pārstrādi,
* būs ieguvums arī mājsaimniecībām, jo paplašinot šķirošanas iespējas, mājsaimniecībā samazināsies nešķirto atkritumu apjoms un līdz ar to – arī apsaimniekošanas izmaksas, atvieglos Daugavpils iedzīvotāju izdevumus,
* būs sakārtots zemesgabals, sakārtota vide un labiekārtota teritorija.

**Respondenti pauda šādus *priekšlikumus un ierosinājumus:***

|  |
| --- |
| * pievērst īpašu uzmanību būvprojekta izstrādes procesam, lai maksimāli tiek paredzēta minimālā vai pat nepieļauta apkārtējās vides piesārņošana,
* paredzēt aizsargstādījumu (ar koku sugu, piemērotu dotajiem augšanas apstākļiem) izveidošanu,
* lai kompostēšanas laukuma izveide nepasliktina apkārtējo māju iedzīvotāju dzīves apstākļus,
* lai nebūtu ietekmes uz cilvēku veselību, faunu un floru,
* lai nebūtu sociālekonomiskā ietekme, piemēram, uz blakus esošo iedzīvotāju īpašumu vērtību vai ietekme uz zemes turpmāko izmantošanu un kultūrvēsturisko mantojumu,
* paveikt darbus pēc iespējas ātrāk,
* būvprojekta īstenošanu veikt darba dienās darba laika.

Noteikumu 16.1.punkta prasības nosaka, ka ***īpaši jāizvērtē to nekustamo īpašumu īpašnieku vai, ja tādu nav, - tiesisko valdītāju viedokļus, kuru nekustamie īpašumi robežojas ar zemesgabalu, kurā plānota būvniecība.*** Departaments izvērtēja Valsts zemes dienesta nekustamā īpašuma valsts kadastra informācijas sistēmā respondentu informāciju. Rezultātā tika secināts, ka publiskās apspriešanas termiņa laikā nav reģistrētas aptaujas lapas, kuru iesniedzēju nekustamais īpašums robežojas ar zemes vienību, kurā plānota būvniecība.  Publiskās apspriešanas procedūras ietvaros 2021.gada 29.oktobrī, no plkst.13.00, „ZOOM” platformā notika ***būvniecības ieceres prezentācijas pasākums*** (turpmāk – prezentācijas pasākums). Prezentācijas pasākumā piedalījās DPPI KSP pārstāvji, projektētāja SIA „Geo Consultants” pārstāvji, Departamenta speciālisti, Biedrības „Zaļa brīvība” pārstāve. Prezentācijas pasākums protokolēts. (Skat.pielikums Nr.4).  Publiskā apspriešana notikusi laika posmā no 2021.gada 12.oktobra līdz 2021.gada 9.novemrim, ievērojot Noteikumu prasības, līdz ar to publisko apspriešanu var atzīt par notikušu. Pielikumā:1. 2021.gada 1.septembra Departamenta būvvaldes lēmums Nr.3-15/570 (BIS-BV-5.2-2021-19) par publiskās apspriešanas nepieciešamību būvniecības iecerei „BIOLOĢISKI NOĀRDĀMO ATKRITUMU PĀRSTRĀDES IEKĀRTU UN KOMPOSTĒŠANAS LAUKUMA IZVEIDE BLĀZMAS IELAS RAJONĀ, ZEMES VIENĪBĀ AR KADASTRA APZĪMĒJUMU 0500 017 1801, DAUGAVPILĪ” .
2. 2021.gada 7.oktobra Departamenta būvvaldes lēmums Nr.3-15/661 (BIS-BV-5.3-2021-14) par publiskās apspriešanas uzsākšanu būvniecības iecerei „BIOLOĢISKI NOĀRDĀMO ATKRITUMU PĀRSTRĀDES IEKĀRTU UN KOMPOSTĒŠANAS LAUKUMA IZVEIDE BLĀZMAS IELAS RAJONĀ, ZEMES VIENĪBĀ AR KADASTRA APZĪMĒJUMU 0500 017 1801, DAUGAVPILĪ” .
3. 17 aptaujas lapas.
4. 2021.gada 29.oktobra būvniecības ieceres prezentācijas pasākuma protokols.
 |
| Pārskatu sagatavojaDepartamenta arhīva un lietvedības pārzine Irēna GajevskaSASKAŅOTS:Departamenta vadītāja Santa PupiņaŠis dokuments ir parakstīts ar drošu elektronisko parakstu un satur laika zīmogu. |
|  |